מכונת חישוב
עקרונות פעולה > גלריה

אנימציה של מנגנון "גלגל לייבניץ". גלגל השיניים המניע נמצא במצב "3", והוא מתקדם שלוש שיניים בכל סיבוב של התוף. לו הגלגל היה מוזח ימינה או שמאלה, המספר היה משתנה בהתאם למיקום. על ציר הגלגל המניע יש גלגל שיניים נוסף (לא בתמונה), שמעביר את התנועה לגלגל המתאים בצובר התוצאה.
מנגנון האריתמומטר של תומא מ-1822. התמונה צולמה מצידה התחתון של המכונה, אחרי שהכיסוי הוסר. זהו אבטיפוס, עם שלוש ספרות קלט בלבד. המכונה הונעה בעזרת משיכת סרט, שמאוחר יותר הוחלף בארכובה. ניתן לראות את שלושת תופי הפסיעות, ומעליהם את העגלה, במבט מאחור.
סכימה של לייבניץ למנגנון גלגל פינים. לייבניץ כנראה המציא את המנגנון, אך אין עדות שבנה או ניסה לבנות מכונה המבוססת על מנגנון זה.
שרטוט של גלגל פינים במכונת חישוב מטיפוס "אודהנר". למעשה מדובר בשני גלגלים קונצנטריים. בגלגל הגדול יש 9 פינים רדיאליים, שיכולים לנוע פנימה והחוצה. בגלגל הפנימי יש מסילה מדורגת. שמובילה "מוליך", בכל פין, כך שהמצב היחסי של שני הגלגלים קובע כמה פינים יבלטו. לפני תחילת פעולת החישוב הגלגלים ננעלים זה לזה. בנוסף לגלגל הפינים עצמו, השרטוט מראה מימין גלגלי שיניים נוספים המעבירים את התנועה לספרת התוצאה המתאימה.
מכונת חישוב (מטיפוס "אודהנר") של Walther. העגלה בחזית המכונה, מתחת לגוף. בעגלה צובר התוצאה, בן 16 ספרות, ומימינו מונה עם 8 ספרות. בחלק הקבוע צובר הקלט, בן עשר ספרות, מוזן על ידי מנופים שנעים על היקף גליל. כשהערך כרגע בקלט מוצג מעליהם. הארכובה עם הידית השחורה, בצד ימין, מבצעת את הפעולה. בורר הפעולה (חיבור או חיסור) נמצא בחלק העליון של הגוף, משמאל. הידית האדומה השמנה בצד ימין של העגלה משמשת לאיפוס התוצאה, המונה, או שניהם. הכפתורים הלבנים ליד הארכובה משמשים להזחה ספרה אחת ימינה או שמאלה.
המונה בעגלה של מכונת חישוב Walther. בתמונה זו הכיסוי ובו החלונות דרכם קוראים את התוצאה הוסר, וניתן לראות את גלגלי הספרות. מימין למונה חלקו השמאלי של צובר התוצאה.
מרצדס אויקליד, מ-1937. מכונות מרצדס אויקליד מונעות באמצעות מנגנון "פסי שיניים יחסיים", של קרישטל המאן.
מכונת "המאן מאנוס R", של חברת דה-טה-ווה, לפי תכנון של כרישטל המאן. מכונה זו מונעת באמצעות מנגנון "גלגל רצ'ט", ויש לה מספר תכונות מעניינות: מצב ביניים ("חצי פסיעה") מקביל לכל מצב הזחה של העגלה, ומשמש לחיסור • חילוק אוטומטי • העברה לאחור. המכונה יוצרה גם בדגמים ממונעים
מרצ'נט פיגורמטיק, יוצרה בין 1950 ל-1952. מנגנון התמסורת הרציפה של המהנדס הרולד איברי, הניע מכונה מהירה יותר ורועשת פחות מכל מכונה אחרת. הכפל מתבצע בעזרת שורת המקשים מימין ללוח הבקרה: אחרי הזנת הנכפל בלוח המקשים המלא, המפעיל מכין את המכונה לביצוע כפל, ואז מזין את ספרות הכופל זו אחר זו בעזרת השורה הימנית. והמכונה מבצעת את הפעולה תוך כדי ההזנה, כך שבסיום הזנת הכופל, צובר התוצאה כבר מראה את המכפלה.
מכונת חישוב של פרידן, בערך מ-1962. המכונה מונעת באמצעות וריאציה של תוף פסיעות. לוח המקשים הקטן בצד שמאל משמש להזנת הכופל. זו אחת המכונות הבודדות שמסוגלות לבצע באופן אוטומטי הוצאת שורש והעלאה בחזקה.
מחשבון קורטה. מכונה זו מבוססת על ווריאציה של תוף הפסיעות: סידור הקלט והתוצאה על היקף מעגל, מאפשר למכונה להשתמש בתוף יחיד, במקום הסידור הסטנדרטי של תוף נפרד עבור כל ספרה. בתפקיד ה"עגלה" משמש הגליל המחורץ העליון (בתמונה – הגליל עליו מונח אגודלו של המפעיל), ופעולת ההזחה מבוצעת על ידי משיכת העגלה כלפי מעלה, כנגד קפיץ, וסיבובה למצב ההזחה הרצוי. מעבר למצב חיסור נעשה על ידי משיכת הארכובה כדי 3 מ"מ החוצה. זוהי מכונת החישוב המכנית היחידה שראויה לכינוי "מחשבון כיס".
מכונת חישוב מסוג "עשר ספרות", Bohn CONTEX 55